Pielikums nr.6

Iepirkuma procedūras

“Cesvaines pils rekonstrukcijas un restaurācijas 1.kārtas 4.etapa būvuzraudzība”,

identifikācijas Nr. CND 2017/14, nolikumam

BŪVUZRAUDZĪBAS LĪGUMS

projekts

Cesvainē 2017.gada………

**Cesvaines novada dome**, reģistrācijas Nr.90000054727, juridiskā adrese Pils iela 1A, Cesvaine, Cesvaines novads, LV-4871, kuras vārdā saskaņā ar likuma “Par pašvaldībām” 62. panta otrās daļas 4.punktu un Cesvaines novada domes 2009.gada 24.jūlija saistošajiem noteikumiem Nr.3 „Cesvaines novada pašvaldības nolikums” rīkojas domes priekšsēdētājs Vilnis Špats, (turpmāk – Pasūtītājs), no vienas puses, un

**……………….** reģistrācijas Nr. ……………., kuras vārdā saskaņā ar statūtiem rīkojas tās valdes loceklis ………………, (turpmāk – Būvuzraugs*),* no otras puses, abi kopā un katrs atsevišķi saukti arī Puses vai atsevišķi Puse, noslēdz šādu līgumu (turpmāk – *Līgums*):

1. **Līguma priekšmets**
   1. Ar šo Pasūtītājs uzdod un Būvuzraugs apņemas veikt objektā “……………….” (turpmāk – Būvobjekts) būvuzraudzības darbus (turpmāk – Darbi) visā būvdarbu veikšanas laikā, saskaņā ar šo Līgumu, Tehnisko specifikāciju un piedāvājumu (pielikums nr.1) un kurā, pamatojoties uz…….gada ……. Būvuzņēmuma līgumu (turpmāk – Būvuzņēmuma līgums) darbus veiks …………………… reģistrācijas Nr…………….. (turpmāk- Būvuzņēmējs).
   2. Projektu plānots realizēt ***Eiropas Reģionālās attīstības fonda  5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" (saskaņā ar 2016.gada 20.decembra Ministru kabineta noteikumiem Nr.779) projekta “Gaismas ceļš caur gadsimtiem”*** ietvaros.
2. **Līguma summa un norēķinu kārtība**
   1. Kopējā līguma summa, kuru Pasūtītājs samaksā Būvuzraugam par šajā Līgumā nolīgto Darbu veikšanu, ir EUR …………… (…………………) bez PVN, PVN 21 % \_\_\_\_\_\_\_\_\_\_\_, pavisam kopā EUR\_\_\_\_\_\_\_\_\_\_\_\_\_\_ (turpmāk -Līguma summa)
   2. Šajā punktā noteiktā kopējā līguma summa ietver visus izdevumus un atlīdzību, kāda Būvuzraugam pienākas sakarā ar pilnīgu un pienācīgu Līgumā nolīgto saistību izpildi.
   3. Būvuzraugam Līguma summa tiek samaksāta ik mēnesi, proporcionāli izpildīto būvniecības darbu procentuālajam apjomam no kopējā būvniecības apjoma.
      1. Pasūtītājs Būvuzraugam maksājumu veic 15 (piecpadsmit) darba dienu laikā no ikmēneša būvuzraudzības darbu pieņemšanas-nodošanas akta abpusējas parakstīšanas un atbilstoša rēķina no Būvuzrauga saņemšanas.
   4. Gadījumā, ja būvniecības darbu kopējais ilgums no Būvuzrauga neatkarīgu iemeslu dēļ tiek pagarināts, attiecīgi tiek pagarināts būvuzraudzības darbu izpildes termiņš, par to neparedzot papildus samaksu Būvuzraugam.
   5. Ja Līgumā noteikto darbu izpilde tiek pārtraukta no Būvuzrauga neatkarīgu iemeslu dēļ, tad Puses sastāda aktu par faktiski izpildītajiem darbiem, fiksējot tajā Būvuzrauga izpildīto darbu apjomu uz šī līguma pārtraukšanas brīdi proporcionāli izpildīto Objekta būvdarbu apjomam.
3. **Būvuzrauga pienākumi** 
   1. Būvuzraugs Būvuzraudzības veikšanai piesaista tikai sertificētu speciālistu, to maiņu Būvuzraugs drīkst veikt tikai ar Pasūtītāja rakstisku atļauju.
   2. Būvuzraugam ir pienākums veikt būvuzraudzību atbilstoši Līgumam, Latvijas Republikas normatīvajiem aktiem, izstrādātajam Būvobjekta būvprojektam, Ministru kabineta 19.08.2014. noteikumiem Nr. 500 „Vispārīgie būvnoteikumi”, Ministru kabineta 02.09.2014. noteikumiem Nr. 523 “Ēku Būvnoteikumi”, citiem būvniecības procesu reglamentējošiem normatīvajiem aktiem un Tehnisko specifikāciju.
   3. Būvuzraugam ir pienākums 3 (trīs) darba dienu laikā pēc šī Līguma spēkā stāšanās, iesniegt būvuzrauga saistību rakstu, būvuzraudzības plānu, būvspeciālistu civiltiesiskās atbildības obligātās apdrošināšanas polises uz visu Būvobjekta būvniecības un garantijas laiku.
   4. Būvuzraugam ir pienākums kontrolēt un uzraudzīt būvdarbu izpildi atbilstoši Līguma noteikumiem, noslēgtajam Būvuzņēmuma līgumam, saskaņotajam un apstiprinātajam būvprojektam, darbu veikšanas projektam, bet ne tikai.
   5. Būvuzraugam ir pienākums pārbaudīt, vai būvdarbu veicēja rīcībā Objektā ir būvniecību reglamentējošo normatīvo aktu prasībām noteiktā būvdarbu veikšanai nepieciešamā dokumentācija.
   6. Būvuzraugam ir pienākums aizsargāt Pasūtītāja intereses saistībā ar Būvdarbu veicēja prasījumiem pēc izpildes termiņa pagarinājuma vai papildu izmaksu kompensācijas, kā arī saistībā ar Būvdarbu līguma ievērošanu un tajā noteikto pienākumu izpildi.
   7. Pirms būvniecības darbu uzsākšanas novērtēt būvdarbu veicēja izstrādāto kalendāro grafiku un darbu veikšanas projektu, izvērtēt tehnisko personālu, aprīkojumu, un citu būvdarbu veicēja iesniegto informāciju.
   8. Būvuzraugam ir pienākums pārbaudīt, vai pirms būvdarbu uzsākšanas ir veikti visi būvdarbu sagatavošanas darbi.
   9. Būvuzraugam ir pienākums pārbaudīt būvdarbu secības un kvalitātes atbilstību būvprojektam, darbu veikšanas projektam, kā arī būvniecību, darba drošību un ugunsdrošību reglamentējošiem normatīvajiem aktiem.
   10. Būvuzraugam ir pienākums būvdarbu gaitā pārbaudīt izmantojamo tehnoloģisko un citu iekārtu, būvizstrādājumu un materiālu atbilstību būvprojektam, normatīvajiem aktiem un noslēgtajam Būvuzņēmuma līgumam, kā arī izmantojamo būvizstrādājumu atbilstības deklarācijas un tehniskās pases.
   11. Būvuzraugam ir pienākums pārbaudīt Objekta, kā arī izbūvēto konstrukciju un inženiersistēmu atbilstību būvprojekta risinājumiem;
   12. Būvuzraugam ir pienākums obligāti piedalīties būvkonstrukciju, segto darbu un citu izpildīto būvdarbu pieņemšanā, kura tiek veikta saskaņā ar būvniecību reglamentējošo normatīvo aktu prasībām;
   13. Būvuzraugam ir pienākums nodrošināt, ka segto būvdarbu aktus paraksta atbildīgais būvuzraugs;
   14. Būvuzraugam ir pienākums uzraudzīt būvdarbus, atrodoties Būvobjektā, Pils ielā 1, Cesvainē, Cesvaines novadā, LV-4871, būvniecības veikšanas laikā ne retāk kā divas reizes nedēļā;
   15. Būvuzraugam ir pienākums vismaz 1 (vienu) reizi nedēļā, izdarīt ierakstus būvdarbu žurnālā par Objekta pārbaudēs konstatētiem trūkumiem, darbu kvalitāti un darbu gaitu;
   16. Būvuzraugam ir tiesības ierosināt atbildīgā būvdarbu vadītāja būvprakses sertifikāta anulēšanu, ja būvdarbos atkārtoti tiek pieļautas profesionālas kļūdas vai normatīvo aktu pārkāpumi;
   17. Būvuzraugam ir tiesības un pienākums, nekavējoties izziņot strādājošo evakuāciju no būvlaukuma, ja būvlaukumā konstatētas bīstamas konstrukciju deformācijas vai sabrukšanas pazīmes, vai tieši ugunsgrēka izcelšanās vai eksplozijas draudi, un paziņot par to Pasūtītājam un Cesvaines, Lubānas un Varakļānu apvienotai būvvaldei, kā arī, ja nepieciešams Valsts ugunsdzēsības un glābšanas dienesta un citu speciālo dienestu pārstāvjiem normatīvajos aktos noteiktajā kārtībā. Būvuzraugs rīkojumus un darbības koordinē ar atbildīgo būvdarbu vadītāju;
   18. Būvuzraugam ir pienākums uzņemties atbildību, kas būvuzraugam ir noteikta saskaņā ar normatīvajiem aktiem;
   19. Būvuzraugam ir pienākums ierasties Objektā ne vēlāk kā 4 (četru) stundu laikā pēc Pasūtītāja, autoruzrauga, būvinspektora, vai Cesvaines, Lubānas un Varakļānu apvienotās būvvaldes pirmā rakstiska vai mutiska pieprasījuma;
   20. Būvuzraugam ir pienākums piedalīties Pasūtītāja rīkotajās ar Objekta būvniecību saistītajās sanāksmēs, kā arī iepazīties un sniegt Pasūtītājam nepieciešamās konsultācijas vai palīdzību darbu veikšanas projekta, izpildzīmējumu un citas tehniskās dokumentācijas apstiprināšanas vai saskaņošanas laikā, kā arī iespējamo tehniskā projekta grozījumu gadījumā;
   21. Būvuzraugam ir pienākums būvdarbu veikšanas laikā veikt regulāru Objekta un būvlaukuma apskati (dokumentējot fotogrāfijās),
   22. Būvuzraugs bez iepriekšējas rakstiskas Pasūtītāja piekrišanas nedrīkst pieņemt lēmumus, kuri ir saistīti ar noteikto būvdarbu apjomu palielināšanu vai grozīšanu, vai ar būvniecības izmaksu palielināšanu.
   23. Būvuzraugam ir pienākums izskatīt Būvuzņēmēja iesniegtos paziņojumus, sūdzības u.tml.
   24. Būvuzraugam Līdz katra nākamā mēneša 10. datuma jāiesniedz Pasūtītājam ikmēneša atskaite par iepriekšējo mēnesi, iekļaujot informāciju par Būvdarbu gaitu, to atbilstību laika grafikam, novirzēm no tā, Objektā paveiktajiem darbiem, to apjomu, par būvizstrādājumu atbilstību Būvprojektam, fotofiksācijas par segtajiem darbiem, kā arī būvuzraudzības plānā noteikto Būvdarbu posmu pabeigšanu, konstatētajiem pārkāpumiem (būvniecības dalībnieku patvaļīgas atkāpes no Būvprojekta, normatīvo aktu pārkāpumiem), par atkāpēm no darbu veikšanas projektā noteiktajām un citām darbu veikšanas tehnoloģijām, par pārkāpumu novēršanu u.c. informāciju, ja to pieprasa Pasūtītājs.
   25. Būvuzraugam ir pienākums pēc detalizētu Būvuzņēmēja Darbu pieņemšanas - nodošanas akta par iepriekšējā kalendārajā mēnesī izpildītajiem Darbiem (turpmāk- „Ikmēneša akts”) saņemšanas to pārbaudīt un izvērtēt , apstiprināt vai 3 (trīs) darba dienu laikā no saņemšanas brīža pamatoti rakstveidā atteikt, un par savu lēmumu nekavējoties informējot Pasūtītāju, iesniedzot atteikuma kopiju.
   26. Saņemto galīgo Būvuzņēmēja Darbu Pieņemšanas - nodošanas aktu un tam pievienotos dokumentus un informāciju, Būvuzraugs pārbauda, izvērtē un apstiprina (paraksta), vai 5 (piecu) darba dienu laikā, no saņemšanas brīža tiesīgs pamatoti rakstveidā atteikt, par savu lēmumu nekavējoties informējot Pasūtītāju, iesniedzot atteikuma kopiju.
   27. Būvuzraugam ir tiesības pieņem tikai tos darbus, kas izpildīti atbilstoši Būvprojektam un Būvprojekta autoruzrauga papildinājumiem, kas iepriekš saskaņoti ar Pasūtītāju.
   28. Gadījumā, ja Būvuzraugs vai Pasūtītājs ir konstatējis nozīmīga konstrukcijas elementa vai segto darbu neatbilstību Līguma noteikumiem un Būvprojektam, kā arī, ja Būvuzņēmējs nav pieaicinājis Būvuzraugu šādu darbu pārbaudē, visus izdevumus sakarā ar neatbilstības novēršanu un konstrukciju vai segto darbu atklāšanu un uzrādīšanu Būvuzraugam sedz Būvuzņēmējs.
   29. Būvuzraugam ir tiesības pēc visu būvdarbu pabeigšanas Objektā, bet pirms Objekta pieņemšanas – nodošanas akta parakstīšanas, apsekojot Objektu, veikt iespējamo defektu un nepilnību uzskaitījumu, par to sastādot attiecīgu aktu, kā arī veikt nepilnību un defektu iemeslu un cēloņu noskaidrošanu, to novēršanas plāna un termiņu pieprasīšanu, nepilnību un defektu novēršanu no būvdarbu veicēja puses līdz Objekta nodošanai ekspluatācijai, nepieciešamības gadījumā ierosināt Pasūtītājam attiecīga līgumsoda uzlikšanu būvdarbu veicējam par Būvuzņēmuma līguma saistību nepildīšanu;
       1. Ne vēlāk kā 10 (desmit) dienas pirms plānotās Būvobjektu nodošanas ekspluatācijā, sagatavot informāciju par Objektu gatavības statusu un sastādīt nepabeigto būvdarbu un atklāto defektu sarakstu, to izpildes un novēršanas grafiku un veikt tā kontroli līdz pilnīgai būvdarbu pabeigšanai un pieņemšanas-nodošanas akta parakstīšanai starp Būvuzņēmēju un Pasūtītāju;
       2. Objekta pabeigšanas atskaitē jāietver: apkopojoša informācija par veiktajiem Būvdarbiem, Būvdarbu veicēja novērtējums.
   30. Būvuzraugam ir pienākums nodrošināt dokumentācijas sagatavošanu, ko paredz normatīvie akti Objekta nodošanai ekspluatācijā;
   31. Būvuzraugam ir pienākums piedalīties komisijas par Objekta pieņemšanu ekspluatācijā darbā saskaņā ar būvniecību reglamentējošo normatīvo aktu prasībām un Cesvaines, Lubānas un Varakļānu apvienotās būvvaldes norādījumiem un prasībām;
   32. Būvuzraugam ir pienākums kontrolēt būvdarbu žurnālā un autoruzraudzības žurnālā ierakstīto norādījumu izpildi, sekot līdzi autoruzraudzības procesam.
   33. Būvuzraugam ir pienākums līdz Objekta nodošanai ekspluatācijā nodot Pasūtītājam visu ar Objektu saistīto dokumentāciju;
   34. Būvuzraugam ir pienākums, pašam veikt un piedalīties Pasūtītāja rīkotajās Darbu izpildes pārbaudēs
   35. Būvuzraugam ir tiesības piedalīties konstatēto defektu/trūkumu fiksācijā, noformējot to rakstiski un parakstot attiecīgi sastādītu aktu;
   36. Būvuzraugam ir tiesības pieprasīt no būvuzņēmēja būvuzraudzības procesā atklāto defektu, pārkāpumu vai atkāpju no būvprojekta, būvdarbu tāmes, novēršanu un uzraudzīt atklāto defektu novēršanas izpildi;
   37. Būvuzraugam ir pienākums nekavējoties rakstiski informēt Pasūtītāju, ja būvdarbi tiek veikti nekvalitatīvi, vai ja tiek konstatētas patvaļīgas atkāpes no būvprojekta vai noslēgtā Būvuzņēmuma līguma, vai ja netiek ievērotas Latvijas būvnormatīvu vai darba aizsardzības normatīvo aktu prasības, u.c. apstākļi, kas varētu neparedzēti ietekmēt Objektā veicamos darbus vai nodošanu ekspluatāciju. Šādā gadījumā Būvuzraugs ir tiesīgs, iepriekš saskaņojot ar Pasūtītāju, iesniegt Būvuzņēmējam rakstisku pieprasījumu pārtraukt būvdarbus līdz konstatēto trūkumu novēršanai;
   38. Būvuzraugam ir pienākums ievērot konfidencialitāti attiecībā uz Pasūtītāja vai Būvuzņēmēja iesniegto informāciju un dokumentāciju. Pasūtītājs šo informāciju un dokumentāciju ir tiesīgs izmantot tikai šajā Līgumā noteikto Darbu veikšanai. Būvuzraugs apņemas šo informāciju un dokumentāciju neizpaust trešajām personām, kuras nav saistītas ar Objekta būvdarbu veikšanu vai būvuzraudzību.
   39. Būvuzraugam ir tiesības pieprasīt no Pasūtītāja un Būvuzņēmēja jebkurus būvprojekta dokumentus (arī detalizētos rasējumus, ja tādi ir izstrādāti), lai rastu precīzu pārskatu par būvdarbu gaitu;
   40. Saskaņojot ar Pasūtītāju, Būvuzraugam ir tiesības pieprasīt uzbūvēto konstrukciju un segto darbu atsegšanu, ja rodas šaubas par kāda darba izpildes kvalitāti un atbilstību būvprojektam;
   41. Būvuzraugam ir tiesības saņemt samaksu par kvalitatīvi padarītajiem Darbiem Līgumā noteiktā kārtībā.
   42. Būvuzraugam ir tiesības lauzt Līgumu vai atteikties no tajā noteikto pienākumu pildīšanas un rakstiski par to informēt Cesvaines, Lubānas un Varakļānu apvienoto būvvaldi, ja Pasūtītājs pieprasa veikt darbības, kas ir pretrunā ar būvniecību reglamentējošiem normatīvajiem aktiem.
   43. Nepieļaut būvdarbu uzsākšanu, ja nav saņemta būvatļauja vai nav veikti būvdarbu sagatavošanas darbi;
   44. Būvuzraugam būvdarbu garantijas laikā (piecu gadu laikā pēc objekta nodošanas ekspluatācijā), pēc Pasūtītāja pieprasījuma jāpiedalās defektu konstatēšanā un jāpiedalās šo novērsto defektu pieņemšanā kopīgi ar Pasūtītāju.
   45. Būvuzraugam ir citas normatīvajos aktos noteiktās tiesības un pienākumi.
4. **Pasūtītāja pienākumi un tiesības**
   1. Pasūtītājam ir pienākums samaksāt Būvuzraugam par veiktajiem Darbiem saskaņā ar Līgumā noteikto samaksas kārtību.
   2. Pirms Līguma 1.1 punktā noteikto Būvuzraudzības darbu izpildes uzsākšanas iepazīstināt Būvuzraugu ar veicamo darbu un tā veikšanas apstākļiem, kā arī dokumentāciju, kas attiecināma uz Būvuzraudzības darbu veikšanu.
   3. Pasūtītājs ir tiesīgs pie izpildīto Darbu pieņemšanas pēc saviem ieskatiem veikt izpildīto saistību pārbaudi, lai pārliecinātos par atbilstību Būvprojektam, ja nepieciešams, pieaicinot sertificētus ekspertus vai citus sertificētus speciālistus. Pasūtītājs ir tiesīgs nepieņemt izpildītos Darbus, ja tie ir izpildīti nekvalitatīvi vai nepilnīgi, ja tie neatbilst Līgumam vai, ja iztrūkst kāds no nepieciešamajiem dokumentiem.
   4. Pasūtītājam ir tiesības vienpusēji atkāpties no Līguma, ja viņš konstatē, ka Būvuzraugs nepilda vai nepienācīgi pilda ar Līgumu uzņemtās saistības. Pasūtītājs neatlīdzina Būvuzraugam tādējādi radušos zaudējumus.
   5. Pasūtītājam ir tiesības saņemt no Būvuzrauga zaudējumu atlīdzību, kuri Pasūtītājam radušies Būvuzrauga vainas, nolaidības vai bezdarbības rezultātā, pildot Līgumā noteikto Būvuzraudzību.
   6. Pasūtītājam ir tiesības vienpusēji aprēķināt un ieturēt no Būvuzrauga iesniegtā rēķina par paveiktajiem darbiem Līgumā norādītos līgumsodus.
5. **Darbu nodošanas pieņemšanas kārtība**
   1. Līguma izpildi no Būvuzrauga puses apliecina Pušu parakstīts Darbu pieņemšanas – nodošanas akts. Būvuzraugs iesniedz Pasūtītājam parakstīšanai no savas puses parakstītu Darba pieņemšanas – nodošanas aktu pēc pilnīgas visu šajā Līgumā noteikto saistību izpildes.
   2. Pasūtītājs, 5 (piecu) darba dienu laikā pēc Darba pieņemšanas – nodošanas akta saņemšanas, paraksta to vai arī rakstiski iesniedz Būvuzraugam motivētu atteikumu pieņemt darbus.
   3. Pasūtītājs ir tiesīgs nepieņemt izpildīto darbu, ja konstatē, ka tas ir izpildīts nekvalitatīvi vai nepilnīgi, ja tas neatbilst Līgumam, vai iztrūkst kāds no nepieciešamajiem dokumentiem. Šādā gadījumā Pasūtītājs rakstiski 5 (piecu) darba dienu laikā paziņo Būvuzraugam par atteikumu pieņemt Darbu.
   4. Pie izpildīto darbu vai to daļas pieņemšanas Pasūtītājs ir tiesīgs pēc saviem ieskatiem veikt izpildīto saistību pārbaudi, lai pārliecinātos par atbilstību Līgumam, ja nepieciešams, pieaicinot ekspertus vai citus speciālistus.
6. **Līguma darbības termiņš, tā grozīšanas, papildināšanas un izbeigšanas kārtība**
   1. Līgums stājas spēkā ar tā parakstīšanas brīdi un ir Pusēm saistošs līdz Līgumā Pusēm noteikto saistību pilnīgai izpildei
   2. Līgums var tikt grozīts, papildināts vai izbeigts pirms termiņa pēc Pušu savstarpējas vienošanās rakstiskā veidā, vai saskaņā ar Latvijas Republikā spēkā esošajiem normatīvajiem aktiem.
   3. Pasūtītājs, ar rakstveidā paziņojot par to vismaz 5 (piecas) dienas iepriekš var izbeigt Līgumu pirms termiņa:
      1. ja Būvuzraugs nav izpildījis kādas savas saistības saskaņā ar Līgumu, vai neievēro normatīvo aktu prasības vai nespēj izpildīt Līgumu – ar nosacījumu, ka Būvuzraugs 5 (piecu) dienu laikā no attiecīgā Pasūtītāja rakstiska paziņojuma saņemšanas nav novērsis izdarītos pārkāpumu un/vai neatbilstības Līgumam;
      2. ir uzsākta Būvuzrauga likvidācija vai reorganizācija, vai arī Būvuzraugs ir atzīts par maksātnespējīgu vai izslēgts no būvkomersantu reģistra. Šajā punktā minētā Līguma izbeigšana neierobežo Pasūtītāja tiesības uz zaudējumu atlīdzību un/vai līgumsodu
      3. citos apstākļos, ko Pasūtītājs uzskata par būtiskiem.
   4. Līguma pirmstermiņa izbeigšanas gadījumā, Puses pilnībā norēķinās par jau izpildīto būvuzraudzību, un veic citas darbības, lai izbeigtu no Līguma izrietošās tiesiskās attiecības, ievērojot šī Līguma nosacījumus.
   5. Ja Līgumā noteiktā būvuzraudzība tiek izbeigta no Būvuzrauga neatkarīgu iemeslu/apstākļu dēļ, tad Puses sastāda aktu par faktiski izpildīto būvuzraudzības pakalpojuma daļu, fiksējot tajā Būvuzrauga izpildīto apjomu proporcionāli šī Līguma pārtraukšanas brīdī izpildītajam būvdarbu apjomam objektā, un Pasūtītājs 15 (piecpadsmit) darba dienu laikā no akta abpusējas parakstīšanas un atbilstoša rēķina saņemšanas samaksā Būvuzraugam par faktiski veikto būvuzraudzību.
   6. Gadījumā, ja Līgums tiek lauzts kādas Puses vainas dēļ, kas izpaudusies kā Līguma saistību nepildīšana vai nepienācīga pildīšana vai zaudējumu nodarīšana otrai Pusei, tad Pusei, kura vainojama Līguma laušanā , ir jāatlīdzina otrai Pusei zaudējumi, kas tai rodas saistībā ar Līguma laušanu (izņemot gadījumus, kurus attiecīgā Puse nevar ne paredzēt , ne novērst, ne ietekmēt un par kuru rašanos tā neatbild) .
   7. Gadījumā, ja Līgumu vienpusēji lauž Būvuzraugs (izņemot gadījumus, kurus tas nevarēja ne paredzēt, ne novērst, ne ietekmēt un par kuru rašanos tas neatbild), tad Būvuzraugs maksā Pasūtītājam papildus zaudējumiem arī līgumsodu 5% apmērā no Līguma summas .
   8. Puses tiek atbrīvotas no atbildības par līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc līguma noslēgšanas, un kuru nevarēja ne iepriekš paredzēt, ne novērst. Pie nepārvaramas varas apstākļiem ir pieskaitāmi: stihiskas nelaimes, epidēmijas, kara darbība, blokādes, varas un pārvaldes institūciju no jauna pieņemti normatīvie akti. Līguma pusei, kas atsaucas uz nepārvaramas varas apstākļu darbību, nekavējoties pēc nepārvaramas varas apstākļu iestāšanās rakstiski jāziņo otrai pusei.
7. **Pušu atbildība**
   1. Puses ir savstarpēji atbildīgas par līgumsaistību nepildīšanu vai nepienācīgu izpildi, kā arī atlīdzina otrai Pusei šajā sakarā radušos zaudējumus.
   2. Būvuzraugs ir atbildīgs par informācijas slēpšanu vai nesniegšanu, vai par nepatiesas informācijas sniegšanu Pasūtītājam un par tā rezultātā radītajiem zaudējumiem.
   3. Būvuzraugs ir atbildīgs par:
      1. neplānotiem Būvdarbu pārtraukumiem, ja tie radušies Būvuzrauga vainas dēļ;
      2. Pasūtītājam vai būvuzņēmējam nodarītajiem tiešiem un netiešiem zaudējumiem, kas radušies Būvuzrauga vainas dēļ, veicot šajā līgumā noteikto Būvuzraudzību, kas Būvuzraugam jāapmaksā no saviem līdzekļiem.
      3. Ja Būvuzraugs ir parakstījis būvkonstrukciju vai segto darbu pieņemšanas aktu un ir notikusi konstrukcijas vai būves daļas deformācija vai sabrukšana, Būvuzrauga un citu būvniecības dalībnieku atbildības pakāpi par notikušo nosaka normatīvajos aktos noteiktajā kārtībā.
   4. Ja Pasūtītājs konstatē objekta būvniecības kvalitātes neatbilstības projekta dokumentācijai, Pasūtītājam ir tiesības pieprasīt no Būvuzrauga līgumsodu 0,1% (viena desmitā daļa procenta) apmērā no Līguma summas (t.sk. PVN) par katru nokavēto dienu, līdz tiek novērstas kvalitātes neatbilstības.
   5. Ja Būvuzraugs kavē Līgumā noteikto ikmēneša aktu un/vai savu darbu izpildes aktu izskatīšanu , apstiprināšanu un/vai iesniegšanu Pasūtītājam, Pasūtītājam ir tiesības pieprasīt no Būvuzrauga līgumsodu 0,1% (viena desmitā daļa procenta) apmērā no attiecīgajā aktā uzrādīto kalendārajā mēnesī izpildīto būvdarbu summas par katru nokavēto dienu.
   6. Ja Būvuzraugs kavē Līgumā noteikto citu dokumentu iesniegšanu, kas nav minēti 7.5. punktā, Pasūtītājam ir tiesības pieprasīt no Būvuzrauga līgumsodu 0,1% (viena desmitā daļa procenta) apmērā no Līguma summas par katru nokavēto dienu.
   7. Ja Pasūtītājs kavē samaksu par veiktajiem Darbiem, Būvuzraugs ir tiesīgs pieprasīt no Pasūtītāja līgumsodu 0,1% (viena desmitā daļa procenta) apmērā no attiecīgā rēķina summas(t.sk. PVN) par katru samaksas kavējuma dienu.
   8. Līgumsoda samaksa neatbrīvo Būvuzraugu un Pasūtītāju no saistību izpildes.
8. **Piemērojamie normatīvie akti un strīdu izšķiršanas kārtība**

8.1. Līgumsaistību izpildē piemērojami spēkā esošie Latvijas Republikas normatīvie akti.

8.2. Jebkuras nesaskaņas, domstarpības vai strīdi, kas var rasties šī Līguma izpildes gaitā vai atsevišķu tā punktu izpratnē, tiek risināti sarunu ceļā, un to atrisinājums tiek noformēts rakstveidā.

8.2. Ja 30 (trīsdesmit) dienu laikā atrisinājums nav panākts, strīds risināms spēkā esošo normatīvo aktu noteiktajā kārtībā tiesā. Šajā punktā noteiktais termiņš tiek aprēķināts no dienas, kad kāda no Pusēm ir saņēmusi rakstisku pretenziju.

1. **Pārējie noteikumi**
   1. Visi no šī Līguma izrietošie paziņojumi, lūgumi, pieprasījumi, pretenzijas un cita informācija ir noformējama rakstveidā latviešu valodā un nosūtāma otri Pusei pa pastu ierakstītas vēstules veidā uz šajā Līguma norādīto adresi vai nododama pret parakstu, Pušu norīkotiem pārstāvjiem. Lai veicinātu ātrāku Pušu saziņu Puses ir tiesīgas šajā Līguma punktā minētos dokumentus papildus pasta sūtījumam nosūtīt arī pa elektronisko pastu.
   2. Puses apliecina, ka pa pastu nosūtītā vēstule uzskatāma par pienācīgā kārtā saņemtu 3 (trešajā) dienā pēc tās nodošanas pastā, bet pret parakstu nodotais sūtījums uzskatāms par saņemtu tajā pašā dienā.
   3. Šī Līguma ietvaros jebkuri rakstiski dokumenti (t.sk. jebkāda veida informācija), ko Puses ir nosūtījušas izmantojot faksa aparātu un izmantojot e-pastu ir uzskatāmi par nosūtītiem un saņemtiem ar nosūtīšanas dienu.
   4. Puses uzņemas pienākumu sniegt rakstveida atbildi 3 (trīs) darba dienu laikā uz jebkuru otras Puses pieprasījumu, kas saistīts ar Līguma saistību izpildi, ja vien Līgumā un tā pielikumos (Līguma sastāvdaļās) noteikts cits termiņš.
   5. Gadījumā, ja Līgumā un tā pielikumos (Līguma sastāvdaļās) un citos Līguma noteikumos un pielikumos, nav atrodams neviens termiņš, tad parakstot šo Līgumu, puses piekrīt un apliecina, ka ievēros 3 (trīs) darba dienu termiņu no jebkāda notikuma iestāšanās brīža, kas uzliek kādai Pusei pienākumu.
   6. Ja kāds no Līguma punktiem un apakšpunktiem neparedzētu apstākļu dēļ tiek atzīts par spēkā neesošu vai normatīvajiem aktiem neatbilstošs, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām.
   7. Tās Līguma attiecības, kuras nav atrunātas šī Līguma tekstā, tiek regulētas saskaņā ar Latvijas Republikas normatīvajiem aktiem.
   8. Par Līguma izpildei būtisko rekvizītu maiņu, kā arī par izmaiņām amatpersonu ar paraksta tiesībām sastāvā, Puses informē viens otru 5 (piecu) darba dienu laikā. Ja kāds no Pusēm neinformē otru Pusi par savu rekvizītu maiņu šajā Līgumā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otrai Pusei.
   9. Līgumā minētie pielikumi un ar šī Līguma izpildi saistītie pielikumi, tajā skaitā izmaiņas un papildinājumi, kas ir rakstiski noformēti pēc to parakstīšanas, kļūst par šī Līguma pielikumiem un ir šī Līguma neatņemamas sastāvdaļas.
   10. Šis Līgums kopā ar pielikumiem ietver sevī visas Pušu vienošanās par Līguma priekšmetu un aizstāj visas iepriekšējās mutiskās vienošanās un pārrunas par tiem. Šī Līguma labojumi vai papildinājumi ir spēkā, kad tie ir noformēti rakstiski un abas Puses tos ir parakstījušas.
   11. Jebkādi Būvuzrauga sagatavoti pētījumi, ziņojumi vai citi materiāli – grafiku, projektu, programmatūras vai citā formā, kā arī dokumenti, ko šī un Būvuzņēmuma Līguma ietvaros Pasūtītājs nodevis Būvuzraugam ir Pasūtītāja īpašums un paliek tā īpašums.
   12. Lai sasniegtu Līguma un projekta mērķus, Būvuzraugam ikdienā ir jāsadarbojas ar projekta vadītāju. Pasūtītāja intereses būvuzraudzības izpildes gaitā pārstāv Pasūtītāja norīkots tā pārstāvis – ………, tālrunis …………, e-pasts: …………, kura Pasūtītāja vārdā koordinē Līguma izpildi un ir pilnvarota parakstīt ar darbu izpildi saistītos dokumentus.
   13. Par Līguma izpildi atbildīgā persona un pārstāvis no Būvuzrauga puses ir ……………….., tālrunis …………., e-pasts: ……………….
   14. Šis Līgums ir saistošs Pasūtītājam un Būvuzraugam, kā arī visām trešajām personām, kas likumīgi pārņem viņu tiesības un pienākumus.
   15. Puses apliecina, ka tiem ir saprotams Līguma saturs un nozīme, ka tie atzīst Līgumu par pareizu, abpusēji izdevīgu.
   16. Papildus Līgumam Puses apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tā mērķa sasniegšanu un Pušu tiesību realizēšanu.
   17. Līgums sastādīts divos eksemplāros, no kuriem viens glabājas pie Pasūtītāja, bet otrs - pie Būvuzrauga.
   18. Šis Līgums sastādīts 2 (divos) identiski vienādos eksemplāros, uz …..(lapas pusēm) , katrai Pusei pa vienam eksemplāram. Abiem Līguma eksemplāriem ir vienāds juridisks spēks.
2. **Pušu paraksti un rekvizīti**